Diari Oficial de la Generalitat Valenciana


Sumari del DOGV 9747, del 18-12-2023 (2023/12497)

RESOLUCIÓ de 23 de novembre de 2023, del Servei Territorial d'Indústria, Energia i Mines d'Alacant, per la qual s'atorga a Eléctrica Nuestra Señora de Gracia, SCV, autorització d'implantació en sòl no urbanitzable, autorització administrativa prèvia, autorització administrativa de construcció i aprovació del pla de desmantellament i restauració del terreny i l'entorn afectat per a una central fotovoltaica, situada a Biar, de potència instal·lada 3,5 MW, denominada PSF El Toll, incloent-hi la infraestructura d'evacuació. ATALFE/2022/15/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9747

Data del DOGV
:   18-12-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/12944


Data del document
:   23-11-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme
    * empresa privada

RESOLUCIÓ de 23 de novembre de 2023, del Servei Territorial d'Indústria, Energia i Mines d'Alacant, per la qual s'atorga a Eléctrica Nuestra Señora de Gracia, SCV, autorització d'implantació en sòl no urbanitzable, autorització administrativa prèvia, autorització administrativa de construcció i aprovació del pla de desmantellament i restauració del terreny i l'entorn afectat per a una central fotovoltaica, situada a Biar, de potència instal·lada 3,5 MW, denominada PSF El Toll, incloent-hi la infraestructura d'evacuació. ATALFE/2022/15/03. [2023/12894]  
Antecedents  
Primer. Sol·licitud  
Eléctrica Nuestra Señora de Gracia, SCV, mitjançant un representant degudament acreditat, va presentar una instància davant del registre telemàtic de la Generalitat Valenciana en data 22 de març de 2022, amb núm. de registre GVRTE/2022/ 874038, en la qual sol·licita autorització d'implantació en sòl no urbanitzable, autorització administrativa prèvia, autorització administrativa de construcció i l'aprovació del pla de desmantellament i restauració del terreny i l'entorn afectat, relatius a una central de producció d'energia elèctrica de tecnologia fotovoltaica, denominada PSF El Toll, de potència nominal 3,5 MWn i potència dels mòduls fotovoltaics de 3,528 MWp, que se situarà al terme municipal de Biar (Alacant), incloent-hi la infraestructura d'evacuació.  
D'acord amb les característiques i la ubicació de la instal·lació sol·licitada, està sotmesa al procediment integrat d'autorització de centrals fotovoltaiques que s'ubicaran sobre sòl no urbanitzable establit pel Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent (d'ara en avant, Decret llei 14/2020). Per a tramitar-la, el Servei Territorial d'Indústria, Energia i Mines d'Alacant (d'ara en avant, STIEMA) incoa l'expedient ATALFE/2022/15/03.  
  
Consta en l'expedient la justificació de l'ingrés de la taxa administrativa corresponent en data 26 de juliol de 2022, que cobrix el pressupost del projecte de la instal·lació que finalment s'ha sotmés a autorització.  
Es va efectuar un requeriment d'esmena de la documentació presentada en data 17 de juny de 2022. El promotor va respondre amb l'aportació de la documentació requerida.  
En data 25 de juliol de 2022, en vista de la documentació presentada, s'acorda l'admissió a tràmit per l'esmentat servei territorial de la sol·licitud d'autorització per a la instal·lació de producció d'energia elèctrica de 3,5 MW de potència instal·lada, segons la definició vigent en este moment, promoguda per Eléctrica Nuestra Señora de Gracia, SCV, que se situarà a Biar, província d'Alacant, únicament a l'efecte del que estipula l'article 1.1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
Segon. Informació pública  
La sol·licitud d'autorització administrativa de la instal·lació, juntament amb la documentació presentada, ha sigut objecte d'informació pública durant el termini de quinze (15) dies, a l'efecte del que preveu l'article 23 del Decret llei 14/2020, en els mitjans següents:  
- el Diari Oficial de la Generalitat Valenciana de 26 de setembre de 2022, i  
- el Butlletí Oficial de la Província d'Alacant de 20 de setembre de 2022.  
L'STIEM d'Alacant, en virtut de l'article 23 del Decret llei 14/2020, va remetre a l'Ajuntament de Biar perquè s'exposara al tauler d'anuncis pel mateix període de temps, la sol·licitud d'autorització, i li requeria que li remetera la diligència acreditativa de l'exposició una vegada finalitzat el termini corresponent, les quals consten en l'expedient. L'anunci s'ha publicat en el tauler de la seu electrònica de l'Ajuntament de Biar, des del 8 de setembre fins al 29 de setembre de 2023.  
  
Així mateix, es posa la documentació a la disposició del públic en general en la seu electrònica de la Generalitat, en el lloc web https://cindi.gva.es/va/web/energia/informacion-publica (en valencià) i https://cindi.gva.es/es/web/energia/informacion-publica (en castellà).  
La documentació aportada, que es va sotmetre a informació pública, és la següent:  
- Projecte de planta solar fotovoltaica EL TOLL, de 3,5 MW.  
- Projecte de centre de seccionament i línia subterrània MT per a planta solar fotovoltaica de 3,5 MW EL TOLL.  
- Separates del projecte.  
- Estudi d'integració paisatgística.  
- Memòria del compliment dels criteris que establix el DL 14/2020.  
  
- Pla de desmantellament de la instal·lació i de restauració del terreny i l'entorn afectat, que inclou la memòria i el pressupost degudament justificat.  
Tercer. Al·legacions  
D'acord amb la documentació que consta en l'expedient, durant el tràmit d'informació pública s'han presentat al·legacions en dates 15, 16, 17, 18 i 19 d'octubre de 2022.  
Estes al·legacions s'han contestat per escrit i s'han notificat, de conformitat amb l'article 83 de la Llei 39/2015, d'1 d'octubre, del procediment administratiu comú de les administracions públiques, a les persones que han al·legat siguen o no interessades en el procediment.  
Quart. Condicionats  
D'acord amb el procediment establit reglamentàriament, a fi que en el termini de quinze (15) dies presentaren la conformitat o l'oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, es van remetre les separates corresponents del projecte a les administracions, els organismes i les empreses de servei públic o d'interés general, els béns o els drets a càrrec seu dels quals pogueren ser afectats per esta, i es van rebre els informes següents, amb el resultat que, en síntesi, es detalla:  
1. Informe de la Direcció General de Medi Natural i Avaluació Ambiental de data 13 d'octubre de 2022, en el qual no s'indica que en els terrenys de la planta hi ha afecció a terreny forestal, vies pecuàries ni espai natural protegit. Es recomana informar els titulars d'un vedat de caça del canvi d'ús del sòl. La tanca perimetral prevista per a la instal·lació s'haurà d'ajustar al que disposa l'article 3.2.a del Decret 178/2005, de 18 de novembre, del Consell de la Generalitat, pel qual s'establixen les condicions de les tanques en el medi natural i dels tancaments cinegètics.  
Proposa una sèrie de mesures correctores:  
- Mesures per a reduir les afeccions de pèrdua de sòl.  
- Mesures per a reduir les afeccions a les aus silvestres.  
- Mesures per a millorar les poblacions de fauna silvestre.  
- Mesures per a reduir la fragmentació territorial.  
El promotor respon a l'informe en data 3 de novembre de 2022, i aporta la documentació corresponent per a aplicar les mesures correctores.  
Informe de la Direcció General de Medi Natural i Avaluació Ambiental amb data 13 d'abril de 2023, en el qual s'indica no hi ha hagut cap pronunciament sobre els condicionants del bosquet que voreja les instal·lacions per part del promotor.  
El promotor respon a l'informe en data 27 d'abril de 2023 i aporta la documentació corresponent per a aplicar les mesures correctores.  
  
Informe de la Direcció General de Medi Natural i Avaluació Ambiental amb data 25 de juliol de 2023 en el qual s'indica que mostra conformitat amb el bosquet que voreja les instal·lacions proposat pel promotor.  
El promotor mostra conformitat amb l'informe en data 3 d'agost de 2023  
2. Informe del Servei de Gestió Territorial amb data 2 de desembre de 2022 en el qual es conclou que la instal·lació de la planta solar El Toll està afectada per perillositat d'inundabilitat de tipus geomorfològic, i es considera que l'estudi d'inundabilitat que s'adjunta al projecte no complix el que s'establix en la normativa del PATRICOVA, per la qual cosa es considera incompatible l'actuació quant al risc d'inundabilitat, i no resulta afectada negativament per la resta d'afeccions avaluades en el present informe, atenent les determinacions normatives aplicables i les cartografies oficials d'ordenació del territori.  
  
El promotor contesta en data 28 de desembre de 2022 i aporta un nou estudi d'inundabilitat.  
Informe del Servei de Gestió Territorial amb data 10 de febrer de 2023, en el qual s'informa favorablement sobre l'estudi d'inundabilitat i es declara la viabilitat de la planta solar fotovoltaica El Toll i la línia subterrània d'evacuació pel que fa al risc d'inundabilitat, i reitera que no resultava afectada negativament per la resta d'afeccions avaluades en l'informe anterior, atenent les determinacions normatives aplicables i les cartografies oficials d'ordenació del territori.  
  
El promotor mostra la conformitat amb l'informe en data 22 de setembre de 2023.  
3. Informe del Servei d'Infraestructura Verda i Paisatge amb data 14 de març de 2023, que conclou que s'emet un informe favorable en matèria d'infraestructura verda i paisatge per a la planta solar fotovoltaica ISF EL TOLL a Biar, condicionat a la realització del Pla de participació pública de l'Estudi d'integració paisatgística.  
I recorda que les mesures d'integració paisatgística hauran de ser concretes i específiques.  
Les mesures d'integració paisatgística de l'informe són:  
- Vegetació. En les franges de separació entre el tancat i els camins i els límits, i en les zones lliures de panells, s'hauran de mantindre els cultius existents, com a mesura d'integració paisatgística; per a això, s'haurà de tindre cura especial en el traçat del tancat, per a aconseguir mantindre el nombre d'exemplars més alt possible. Esta MIP serà de rellevància especial en el límit est, com a MIP per a reduir l'afecció sobre la via verda.  
S'haurà d'adoptar el compromís per part de la propietat de la instal·lació, si es fa càrrec del manteniment i l'explotació d'estos cultius durant la vida útil de la planta solar.  
- Plànol de MIP. Per a definir correctament el disseny de la instal·lació, s'haurà d'aportar un plànol amb més detall de la distribució de la planta solar, amb la posició exacta dels panells i els tancats, els centres de seccionament, els accessos, etc. En el mateix plànol s'hauran d'identificar les edificacions existents, els cultius que cal conservar (exemplars concrets) i les mesures d'integració paisatgística, i, en concret, les distàncies de reculada, i les plantacions i els tipus de cultiu que es respectaran dins de les parcel·les cadastrals que formen part de la instal·lació.  
El promotor mostra conformitat a l'informe en data 24 de març de 2023.  
L'Ajuntament de Biar no ha emés cap informe respecte de l'article 24 del Decret llei 14/2020, per la qual cosa, una vegada transcorregut el termini concedit, s'entén que no hi ha cap objecció a les autoritzacions.  
Quint. Adaptació a condicionats  
El promotor presenta un projecte refós de la instal·lació, de la línia de connexió i del centre de seccionament en data 8 de maig de 2023, amb la transposició de totes les mesures proposades en els informes del Servei d'Infraestructura Verda i Paisatge, el Servei de gestió Territorial i Direcció General de Medi Natural i Avaluació Ambiental, i mostra la conformitat amb estos informes.  
Revisat el projecte refós presentat, s'observa que les modificacions descrites s'han de considerar no substancials. Per tant, d'acord amb l'article 23.5 del Decret llei 14/2020, no serà necessari sotmetre de nou al tràmit d'informació pública estos canvis.  
  
Sext. Avaluació ambiental  
De conformitat amb la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte d'este procediment no constituïx un projecte sotmés a avaluació d'impacte ambiental.  
  
Sèptim. Implantació en sòl no urbanitzable  
Consta un informe de compatibilitat urbanística municipal favorable emés el 28 d'octubre de 2021 per l'Ajuntament de Biar, en virtut de l'article 22 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, respecte de les parcel·les on se situaran els grups generadors.  
  
Consten en l'expedient informes favorables del Servei d'Infraestructura Verda i Paisatge i del Servei de Gestió Territorial, amb dates 14 de març de 2023 i 10 de febrer de 2023, respectivament, els dos serveis dependents de la Direcció General de Política Territorial i Paisatge. Els condicionats recollits en estos s'indiquen en el punt primer de la part dispositiva d'esta resolució.  
Octau. Evacuació i connexió a la xarxa  
Consta en l'expedient que el promotor ha depositat la garantia econòmica exigida per a l'accés a la xarxa, mitjançant un aval, depositat en data 18 d'agost de 2021, amb número de garantia 232912G318, de 140.000 € (amb número de carta de pagament 0083801863476) per a abastar la potència instal·lada total sol·licitada, segons la definició de potència instal·lada i les quanties vigents en el moment del depòsit de les garanties, així com que la instal·lació té concedit permís d'accés a la xarxa de distribució, atorgat pel gestor d'esta xarxa, Eléctrica de Biar Distribución, SLU, en data 16 de març de 2022.  
Es disposa en l'expedient GARALT/2021/161 de la resolució de la cap de Servei Territorial d'Indústria, Energia i Mines d'Alacant per la qual es confirma la presentació adequada de la garantia (194414C970) constituïda per Eléctrica Nuestra Señora de Gracia, SCV, per a tramitar els procediments d'accés i connexió de la instal·lació de producció d'energia elèctrica de tecnologia solar fotovoltaica de 3.500 kW de potència instal·lada, denominada PSF EL TOLL i que se situarà al terme municipal de Biar (Alacant).  
A la vista del contingut i els pronunciaments d'este permisos, ha de considerar-se que les instal·lacions no generaran incidències negatives en el sistema.  
Nové. Acreditacions prèvies a la resolució  
Consta en l'expedient una justificació dels criteris energètics específics per a la implantació i el disseny de centrals fotovoltaiques, recollits en l'article 11 del Decret llei 14/2020.  
L'agent promotor acredita els aspectes següents, d'acord amb el que establix l'article 30.1 del Decret llei 14/2020, de manera prèvia a la resolució del procediment:  
- El promotor ha acreditat la capacitat legal, tècnica i econòmica per a dur a terme el projecte, així com que disposa de manera efectiva dels recursos econòmics i financers necessaris per a materialitzar el projecte d'execució sol·licitat. El projecte es finançarà amb recursos propis del promotor. Consta en l'expedient documentació acreditativa del balanç de comptes del promotor.  
- Disposar dels terrenys on s'implantarà la instal·lació. El promotor de la instal·lació és el titular de la parcel·la on s'implantarà la instal·lació, acreditat mitjançant una nota simple del Registre de la Propietat de Villena amb data 21 de setembre de 2023.  
- Disposar dels permisos d'accés i connexió vigents per a la instal·lació indicats anteriorment.  
S'ha rebut de l'Ajuntament de Biar en data 17 d'octubre de 2022 l'informe preceptiu i no vinculant establit en l'article 30.2 del Decret llei 14/2020, de 7 d'agost. En este informe es considera favorable el compliment dels criteris de localització i implantació de la central fotovoltaica, el sòl on es pretén emplaçar la central fotovoltaica per a la generació d'energies renovables és compatible amb l'ordenació urbanística del terme municipal de Biar (SNU) i es complix el que s'establix en el certificat de compatibilitat urbanística i la major conveniència i oportunitat d'ubicació d'esta proposta davant d'altres zones del medi rural residix fonamentalment en la seua proximitat al punt d'abocament i sense afeccions mediambientals davant d'altres zones rurals del municipi.  
Dècim. Procediment d'Urgència  
Com que es tracta d'un projecte amb una potència de generació inferior o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència d'acord amb la Llei 39/2015, de procediment administratiu comú de les administracions públiques, i es reduïxen a la meitat els terminis establits per al procediment ordinari, excepte els relatius a la presentació de sol·licituds i recursos.  
Onzé. Instal·lacions cedides al gestor de la xarxa  
Consta en l'expedient el document d'acceptació per part del gestor de la xarxa de distribució, Eléctrica de Biar Distribución, SLU, dels projectes de les instal·lacions que se cediran després de l'execució d'este (centre de seccionament i línia d'alta tensió).  
Dotzé. Nous departaments  
Que les referències realitzades en els diferents informes emesos a departaments del Consell, actualment inexistents, han d'entendre's referides als nous departaments, de conformitat amb les noves competències i l'organització derivades del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, i les modificacions realitzades.  
Consta en l'expedient una proposta de resolució del Servei Territorial d'Indústria, Energia i mines d'Alacant.  
  
Fonaments de dret  
Primer. La instrucció i la resolució d'este procediment administratiu correspon a la Generalitat, perquè la instal·lació elèctrica objecte d'esta es troba íntegrament al territori de la Comunitat Valenciana i no s'enquadra en les que preveu l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
Segon. D'acord amb el que disposa l'article 4 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i considerant el que s'establix en el Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat; en el Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, i en l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, vigent en el que no s'opose al Decret 112/2023 i al Decret 126/2023, la resolució del procediment és competència del Servei Territorial d'Indústria, Energia i Mines d'Alacant, ja que la potència a instal·lar és igual o inferior a 10 MW. Esta ordre continua vigent administrativament en virtut de la disposició transitòria única i la disposició derogatòria del Decret 137 /2023, de 10 d'agost de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme.  
  
Tercer. D'acord amb l'article 53.1 de la Llei 24/2013, de 26 de desembre, del sector elèctric, i l'article 7 del Decret 88/2005, de 29 d'abril, del Consell de la Generalitat, la construcció de les instal·lacions de producció d'energia elèctrica requerix una autorització administrativa prèvia i una autorització administrativa de construcció.  
A més, d'acord amb l'article 21.5 de la Llei 24/2013, de 26 de desembre, formaran part de la instal·lació de producció les infraestructures d'evacuació, que inclouen la connexió amb la xarxa de transport o de distribució i, si és el cas, la transformació d'energia elèctrica.  
  
Quart. Com que es tracta d'una central fotovoltaica que s'implantarà en sòl no urbanitzable, tenint en compte el que establix l'article 7.3 del Decret 88/2005, de 29 d'abril, és aplicable el procediment que establix el capítol II del títol II del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent.  
Quint. Segons el que indica l'article 25 del Decret llei 14/2020, l'informe en matèria d'ordenació del territori i paisatge tindrà caràcter vinculant i haurà de ser favorable a l'efecte de poder atorgar l'autorització d'implantació en sòl no urbanitzable de la instal·lació, excepte en els supòsits en què l'autorització esmentada no es requerisca d'acord amb la legislació d'ordenació del territori, urbanística i del paisatge.  
  
Sext. De conformitat amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, d'impacte ambiental, la instal·lació objecte del present procediment no constituïx un projecte sotmés a avaluació d'impacte ambiental.  
Sèptim. D'acord amb l'article 53.1.a de la Llei 24/2013, de 26 de desembre, del sector elèctric, l'autorització administrativa d'instal·lacions de generació no es podrà atorgar si el titular no ha obtingut prèviament els permisos d'accés i connexió a les xarxes de transport o distribució corresponents  
De conformitat amb l'article 36.2 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, per a obtindre l'autorització de la instal·lació serà un requisit previ indispensable obtindre els permisos d'accés i connexió a les xarxes de transport o distribució corresponents per la totalitat de la potència de la instal·lació, sense perjudici que l'article 53.1 de la Llei 24/2013, de 26 de desembre, disposa que les autoritzacions administratives d'instal·lacions de generació es podran atorgar per una potència instal·lada superior a la capacitat d'accés que figure en el permís d'accés.  
  
D'acord amb la redacció vigent de l'article 3 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, en el cas d'instal·lacions fotovoltaiques, la potència instal·lada serà la inferior entre les dues següents:  
a) La suma de les potències màximes unitàries dels mòduls fotovoltaics que configuren esta instal·lació, mesurades en condicions estàndard segons la norma UNE corresponent.  
b) La potència màxima de l'inversor o, si és el cas, la suma de les potències dels inversors que configuren esta instal·lació.  
Esta definició de potència instal·lada tindrà efectes per a les instal·lacions que, una vegada comencen a tramitar-se, encara no hagen obtingut l'autorització d'explotació definitiva, segons la disposició transitòria cinquena del Reial decret 1183/2020, de 29 de desembre.  
Octau. D'acord amb el que disposen l'article 53.4 de la Llei 24/2013, de 26 de desembre, del sector elèctric; l'article 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, les persones sol·licitants d'autoritzacions d'instal·lacions de producció d'energia elèctrica han d'acreditar la capacitat legal, tècnica i economicofinancera exigible per a realitzar cadascun dels projectes que presenten, tot això sense perjudici del que preveu este últim en relació amb l'exempció d'acreditació d'estes capacitats que potestativament puga atorgar l'Administració per als qui estiguen exercint l'activitat. En el present s'han acreditat estos.  
  
D'acord amb l'article 30.1 del DL 14/2020, abans de la resolució, el promotor ha d'acreditar la disponibilitat efectiva dels recursos econòmics i financers necessaris per a materialitzar el projecte d'execució sol·licitat. El projecte es finançarà amb recursos propis del promotor. Consta en l'expedient documentació acreditativa del balanç de comptes del promotor.  
En el cas de canvis i amb la finalitat que es mantinga el compliment del que s'establix en el precepte indicat anteriorment, qualsevol variació de la forma de finançament del projecte o en la participació dels socis de la cooperativa s'haurà de comunicar, i en el cas d'això últim, haurà de constar la subrogació dels nous socis en els compromisos adquirits per a justificar esta capacitat i serà causa de revocació de l'autorització administrativa en cas contrari, tal com s'indica en les condicions de compliment de la present resolució.  
  
Nové. D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que esta no genera incidències negatives en el sistema.  
Dècim. Segons el que s'establix en el capítol III del Decret llei 14/2020, la persona titular de la instal·lació està obligada a desmantellar-la completament i restaurar els terrenys i l'entorn en finalitzar l'activitat, i haurà de constituir una garantia econòmica a favor de l'òrgan competent en matèria d'energia per a autoritzar la instal·lació, l'import de la qual serà la capitalització del pressupost de desmantellament de la central fotovoltaica i de restauració del terreny i l'entorn afectat al tipus d'interés legal dels diners, considerant una vida útil de la instal·lació de trenta anys. En cap cas este import serà inferior al 5 % del pressupost d'execució material del projecte tècnic. Esta garantia es cancel·larà quan la persona titular de la instal·lació acredite el compliment de les obligacions a les quals està afecta.  
Onzé. D'acord amb el que disposa l'article 109.2 de la Llei 39/2015, d'1 d'octubre, del procediment administratiu comú de les administracions públiques, estos podran rectificar en qualsevol moment, d'ofici o a instàncies de les persones interessades, els errors materials, de fet o aritmètics existents en els seus actes.  
Dotzé. L'eficàcia dels actes administratius quedarà demorada quan així ho exigisca el contingut de l'acte o estiga supeditada a la seua notificació, publicació o aprovació superior, segons el que estipula l'article 39 de l'esmentada Llei 39/2015, d'1 d'octubre.  
Tretzé. Segons l'epígraf i de l'article 2 del DL 14/2020, l'autorització d'implantació en sòl no urbanitzable és el pronunciament de l'òrgan competent en matèria d'energia que, d'acord amb l'informe previ, preceptiu i favorable de l'òrgan competent en matèria d'ordenació del territori i paisatge, autoritza a implantar una instal·lació de producció d'energia elèctrica que utilitza energia primària d'origen renovable en unes parcel·les concretes de sòl no urbanitzable i establix les condicions en què podrà realitzar-se la implantació. Este pronunciament substituïx la intervenció que realitza la Generalitat en el procediment d'autorització d'usos i aprofitaments en sòl no urbanitzable previst en la normativa d'ordenació del territori, urbanisme i paisatge.  
  
Catorzé. En virtut de la disposició transitòria única del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna, les modificacions establides en este decret llei que afecten la implantació d'instal·lacions per a l'aprofitament de les energies renovables s'aplicaran als procediments en tràmit.  
  
Com que es tracta d'un projecte amb una potència de generació inferior o igual a 10 MW, en virtut de l'article 33.1 del Decret llei 14/2020, de 7 d'agost, es tramita, des del 23 d'abril de 2022, pel procediment d'urgència d'acord amb la Llei 39/2015, de procediment administratiu comú de les administracions públiques, i es reduïxen a la meitat els terminis establits per al procediment ordinari, excepte els relatius a la presentació de sol·licituds i recursos.  
Quinzé. D'acord amb l'article 53.1.b de la Llei 24/2013, del sector elèctric, per a la sol·licitud de l'autorització administrativa de construcció el promotor presentarà un projecte d'execució juntament amb una declaració responsable que acredite el compliment de la normativa que li siga aplicable.  
Setzé. Segons indica l'article 45.4 de la Llei 39/2015, d'1 d'octubre, del procediment administratiu comú de les administracions públiques, la publicació d'actes i comunicacions que, per disposició legal o reglamentària, haja de practicar-se en tauler d'anuncis o edictes es considerarà complida per la seua publicació en el diari oficial corresponent.  
  
Desseté. Consten en l'expedient administratiu tots els informes preceptius i vinculants en matèria de territori i paisatge, així com la compatibilitat urbanística emesa per l'Ajuntament de Biar. I la sol·licitud dels informes preceptius d'acord amb els articles 24 i 30 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la reactivació econòmica urgent.  
Tal com s'ha indicat en l'antecedent nové, en data 17 d'octubre de 2022 es va rebre de l'Ajuntament de Biar l'informe preceptiu i no vinculant establit en l'article 30.2 del Decret llei 14/2020.  
  
En consideració d'això, complits els requisits i els procediments legals i reglamentaris establits en la legislació vigent aplicable, i en concret d'acord amb la Llei 24/2013, de 26 de desembre, del sector elèctric; el Reial decret 1955/2000, d'1 de desembre, i el Decret llei 14/2020, de 7 d'agost, del Consell, en la redacció vigent en el moment de la sol·licitud, este Servei Territorial d'Indústria, Energia i Mines d'Alacant, i amb una proposta prèvia de resolució de la Secció d'Inspecció i Control Energètic i Miner de data 23 de novembre de 2023, en l'àmbit de les competències que té atribuïdes, resol:  
  
  
Primer.  
Autorització d'implantació en sòl no urbanitzable del projecte de central fotovoltaica PSF El Toll per a realitzar l'activitat de producció d'energia elèctrica.  
Atenent el sentit de l'informe emés per l'òrgan competent en matèria d'ordenació del territori i paisatge, s'atorga autorització d'implantació en sòl no urbanitzable a Eléctrica Nuestra Señora de Gracia, SCV, de la central fotovoltaica PSF El Toll per a realitzar l'activitat de producció d'energia elèctrica, en les parcel·les següents:  
  
Municipi: Biar Polígon: 11 Parcel·la: 369  
Àrea de la superfície ocupada (ha) 8,51  
  
  
Sotmesa a les condicions següents:  
Ordenació del territori  
- Es mantindran les condicions d'infiltració amb els canvis de pendents, comptant amb una estratificació en forma de taules del terreny (nivells de topografia) entre zones de plaques solars i zones de pas, realitzades en sentit transversal al pendent i que disminuïsquen l'escolament i augmenten la infiltració. És a dir, la disposició de les plaques solars haurà d'acompanyar les corbes de nivell.  
- S'han de plantar i conservar zones de vegetació en els estrats herbacis, arbustius i arboris que servisquen de tamís de la pluja i generen condicions favorables per a la infiltració amb la disminució dels escolaments.  
- S'han de fer llaurades del sòl que en mantinguen la textura esponjosa perquè es facilite la infiltració o, si és el cas, desenvolupar tasques agrícoles com a activitats complementàries.  
- El tancat perimetral de la parcel·la haurà de ser permeable al flux.  
  
Infraestructura verda i paisatge:  
S'emet un informe favorable en matèria d'infraestructura verda i paisatge, per a la planta solar fotovoltaica ISF El Toll, a Biar, condicionat a l'esmena de les consideracions realitzades en l'apartat 5.2.3 sobre els resultats del procés de participació pública, en l'apartat 5.2.9 en relació amb les MIP a adoptar, i en l'apartat 7 sobre el Pla de desmantellament.  
Les mesures d'integració paisatgística de l'informe són:  
- Vegetació. En les franges de separació entre el tancat i els camins i els límits, i en les zones lliures de panells, s'hauran de mantindre els cultius existents com a mesura d'integració paisatgística; per a això, s'haurà de tindre cura especial en el traçat del tancat, per a aconseguir mantindre el nombre d'exemplars més alt possible. Esta MIP serà de rellevància especial en el límit est, com a MIP per a reduir l'afecció sobre la Via Verda.  
S'haurà d'adoptar el compromís per part de la propietat de la instal·lació, si es fa càrrec del manteniment i l'explotació d'estos cultius durant la vida útil de la planta solar.  
- Plànol de MIP. Per a definir correctament el disseny de la instal·lació, s'haurà d'aportar un plànol amb més detall de la distribució de la planta solar, amb la posició exacta dels panells i els tancats, els centres de seccionament, els accessos, etc. En el mateix plànol s'hauran d'identificar les edificacions existents, els cultius que cal conservar (exemplars concrets) i les mesures d'integració paisatgística, i en concret, les distàncies de reculada, i les plantacions i els tipus de cultiu que es respectaran dins de les parcel·les cadastrals que formen part de la instal·lació.  
Direcció General de Medi Natural i d'Avaluació Ambiental:  
  
Mesures per a reduir les afeccions de pèrdua de sòl  
S'enumeren una sèrie de millores i de mesures correctores necessàries que completarien la proposta.  
Seguint les directrius marcades pel Programa d'acció nacional contra la desertificació (PAND), l'objectiu fonamental del qual és contribuir a assolir el desenvolupament sostenible de les zones àrides, semiàrides i subhumides seques del territori nacional i, en particular, la prevenció o la reducció de la degradació de les terres, la rehabilitació de terres parcialment degradades i la recuperació de terres desertificades; en el punt 1.4 de les mesures a desenvolupar per a la conservació del sòl, les activitats agrícoles i l'ordenació de pasturatges i prades, hi ha l'acció de recuperació i manteniment d'estructures de conservació de sòls i de la xarxa de drenatge dels terrenys agrícoles, a més de l'ús del potencial dels sistemes tradicionals de conservació de sòl i aigua. Per este motiu, no es permet destruir els bancals ni les estructures agràries que participen en la funció protectora del sòl i que n'eviten la pèrdua per erosió, al mateix temps que afavorixen més infiltració d'aigua cap a capes subterrànies i eviten l'augment de les conseqüències patides en cas de sequera. S'haurà de mantindre la capa fèrtil del sòl i no es permetrà retirar-la.  
  
  
D'acord amb el punt anterior, s'haurà de realitzar el mínim moviment de terres i compactació de sòl amb la finalitat de disminuir les afeccions a este. Per això caldrà emprar sistemes de clavament directe sense fonamentacions, sempre que la geologia ho permeta, i que no requerisquen anivellament, desmunt, condicionament topogràfic, esplanació o anivellament d'este.  
S'haurà de mantindre una capa de cultiu herbaci en totes les instal·lacions que afavorisca el manteniment de l'estructura edàfica i, a més, la presència d'insectes pol·linitzadors, i serà possible el seu ús combinat amb l'apicultura o l'agrovoltaica.  
En el procés de desmantellament de la planta solar es recorda que no haurà de quedar cap element artificial en l'enclavament i que s'haurà de restaurar el sòl afectat de manera que es garantisquen els usos anteriors al canvi d'ús del sòl.  
  
Mesures per a reduir les afeccions a les aus silvestres  
Segons el que establix la Directiva 2019/147/CE, del Consell, de 21 de maig de 1992, relativa a la conservació de les aus silvestres:  
Article 1  
1. La present directiva es referix a la conservació de totes les espècies d'aus que viuen normalment en estat salvatge en el territori europeu dels estats membres on és aplicable el tractat. Tindrà com a objectiu la protecció, l'administració i la regulació d'estes espècies i de la seua explotació.  
2. La present directiva s'aplicarà a les aus, així com als seus ous, nius i hàbitats.  
Article 2  
Els estats membres prendran totes les mesures necessàries per a mantindre o adaptar les poblacions de totes les espècies d'aus que preveu l'article 1 en un nivell que corresponga en particular a les exigències ecològiques, científiques i culturals, tenint en compte les exigències econòmiques i recreatives.  
Article 3  
1. Tenint en compte les exigències esmentades en l'article 2, els estats membres prendran totes les mesures necessàries per a preservar, mantindre o restablir una diversitat i una superfície suficient d'hàbitats per a totes les espècies d'aus que preveu l'article 1.  
Sobre la base de la protecció establida per la directiva esmentada i per les fortes pressions que patix el grup faunístic de les aus, que és el conjunt de vertebrats amb més afeccions per pèrdua de biodiversitat, s'establixen les mesures següents per a corregir, en la mesura que siga possible, algunes de les afeccions que les infraestructures de la planta solar originaran en el medi natural.  
Per a augmentar la presència d'aus silvestres, es considera adequada la instal·lació d'una caixa niu per cada 100 metres de tanca perimetral i una caixa per a quiròpters per cada 200 metres de tanca perimetral. Estes caixes s'hauran de revisar i netejar periòdicament, sobretot en l'època de cria, i realitzar un seguiment de la seua utilització per a garantir que la instal·lació complix els objectius.  
  
Mesures per a millorar les poblacions de fauna silvestre  
- Per a mantindre o limitar el creixement de vegetació a la planta solar, no s'aconsella usar d'herbicides, i és recomanable la ramaderia extensiva o el desbrossament selectiu mecanitzat d'esta. Si el promotor preveu l'ús d'herbicides, haurà de definir-ne la composició, la selectivitat, la mobilitat, la persistència, la toxicitat, la dosi, la forma i la freqüència d'aplicació. I atesa la seua perillositat i capacitat contaminant, en fase d'explotació, hi hauria la possibilitat de prohibir l'ús d'herbicides per a protegir els factors aigua, clima, flora i fauna de la planta i el seu entorn.  
- Es construiran clapers per a refugiar poblacions de rèptils. Es recomana que en la proximitat dels clapers s'instal·len abeuradors de dimensions reduïdes o punts d'aigua per als rèptils.  
  
Mesures per a reduir la fragmentació territorial  
- La barrera d'integració paisatgística haurà d'estar composta per diferents espècies de flora pertanyents a la sèrie de vegetació corresponent a la zona natural i els individus es disposaran en forma de bosquet, i no de manera lineal, per a afavorir el trànsit de fauna a través d'esta i la connectivitat de l'ecosistema.  
El període de vigència d'esta autorització d'implantació serà de trenta anys, sense perjudici de les possibles pròrrogues que s'atorguen, amb una sol·licitud prèvia per la persona titular amb anterioritat a la fi del termini esmentat, i que estiguen plenament justificades.  
La caducitat de l'autorització d'implantació en sòl no urbanitzable suposarà la caducitat de les autoritzacions energètiques concedides i l'obligació per part de la persona titular de desmantellar la instal·lació i de restaurar el terreny i l'entorn afectat.  
De la mateixa manera, en cas tancar definitivament la instal·lació, es produirà la caducitat de l'autorització d'implantació en sòl no urbanitzable, fet que s'especificarà en l'autorització del tancament.  
En l'annex I es reflectixen les coordenades geogràfiques de la zona delimitada per tancat per a l'ocupació pels grups convertidors d'energia solar a electricitat.  
  
Segon   
Autorització administrativa prèvia del projecte de central fotovoltaica El Toll, incloent-hi la part de la infraestructura d'evacuació exclusiva d'esta, fins al tram 30928993 de la LAT 60 de la companyia distribuïdora Eléctrica de Biar Distribución, SL.  
Atorgar autorització administrativa prèvia a:  
1) La mercantil Eléctrica Nuestra Señora de Gracia, SCV, per a la instal·lació d'una central fotovoltaica, i de la part de la seua infraestructura d'evacuació exclusiva, que es detalla a continuació:  
  
Dades generals de la central elèctrica autoritzada i el seu accés a la xarxa  
  
Denominació PSF EL TOLL  
Titular Eléctrica Nuestra Señora de Gracia, SCV  
Tecnologia Fotovoltaica  
Termes municipals grups (província) Biar (Alacant)  
Termes municipals d'evacuació fins al punt de connexió amb la xarxa (província) Biar (Alacant)  
Potència nominal inversors (MW) 3,5  
Potència pic dels mòduls fotovoltaics (MWp) 3,52  
Potència instal·lada (MW) (segons l'art. 3 RD 413/2014) 3,5  
Capacitat d'accés a la xarxa concedida (MW) 3,5  
Necessitat de sistema de control coordinat de potència (segons DA 1a RD 1183/2020) No  
Xarxa a la qual es connecta Distribució  
Punt de connexió amb la xarxa El tram 07469520 de la LAT 60 de la companyia distribuïdora Eléctrica de Biar Distribución, SL  
  
  
Emplaçament de la part de la central amb tancat perimetral  
  
Municipi: Biar Polígon: 11 Parcel·les: 369  
Nre. de zones 1  
Àrea de la superfície de tanca (ha) 8,51  
  
  
Característiques elèctriques de la central fotovoltaica dins del tancat  
  
CAMP GENERADOR  
Nre. de mòduls FV 5.880  
Àrea unitària del mòdul (m²) 2,83  
Potència unitària màxima (Wp) 600  
Potència total mòdul (MWp) 3,528  
Tipus de cèl·lules Silici monocristal·lí  
Cares actives dels mòduls Monofacial  
Inclinació (°) 30  
Orientació Fixa  
Ancoratge de l'estructura al terreny Clavament directe al terreny, sense fonamentació  
  
  
INVERSORS  
Nre. d'inversors 14  
Potència unitària nominal (kWn) 250  
Potència total nominal (MWn) 3,5  
  
  
CONNEXIÓ MÒDULS - INVERSORS  
 Tipus 1  
Nre. 196  
Nre. inversors 1  
Nre. mòduls/string 30  
Nre. strings/inversor 196  
Cablejat 6 mm² tipus H1Z2Z2-K  
  
  
CENTRES DE TRANSFORMACIÓ  
Nre. total 4  
CT  
Nre. 3  
Potència (kVA) ONAN 1.250  
Tensió nominal (kV) 0,8/20  
Tipologia PFU-3/24 kV  
CT  
Nre. 1  
Potència (kVA) ONAN 650  
Tensió nominal (kV) 0,8/20  
  
  
INTERCONNEXIÓ INTERNA  
Tipologia línies Subterrània  
Tensió nominal cable U0/Un (kV) 1,8/1,8 (CC)  
Característiques interconnexió Discorre per la parcel·la 369 del polígon 11 de Biar.  
  
  
Infraestructura d'evacuació d'ús exclusiu fins al centre de seccionament  
  
Municipi: Biar Polígon: 11 Parcel·la: 369  
Tipus d'instal·lació Línia elèctrica subterrània  
Nre. línies (cable) evacuació 1  
Origen Centre de protecció i mesurament  
Final Centre de seccionament  
Longitud total línia (m) 10  
Tensió nominal kV 20 kV  
Tipus de cable HEPRZ1 12/20 kV (1 × 150) mm² K Al + H16  
  
  
Infraestructura d'evacuació que se cedirà al gestor de la xarxa de distribució:  
1. Centre de seccionament:  
Emplaçament: parcel·la 369 del polígon 11 del terme municipal de Biar (Alacant).  
El centre de maniobra i seccionament de maniobra exterior està dissenyat segons UNE-EN 68293-801, per a utilitzar en xarxes de distribució elèctriques de fins a 24 kV. Situat en una envolupant prefabricada monobloc de formigó armat CMS-21 utilitzant cel·les prefabricades per a allotjar l'aparellatge d'MT, el qual anirà immers en una atmosfera d'hexafluorur de sofre (SF6).  
El local és una construcció monobloc de formigó amb buit útil de porta de dimensions 2.305 × 1.370 mm amb una alçària de 2.496 mm i alçària vista de 1.920 mm. Així mateix, compta amb coberta amovible prefabricada de formigó. Té porta de dues fulles de 1.245 × 720 mm cada una amb dispositiu que permet la fixació a 90 i 180°.  
2. LSMT en 20 kV des del centre de seccionament fins a connectar el tram 32557117 de la línia LAT 60, de la xarxa de la companyia Eléctrica de Biar Distribución, SLU.  
Emplaçament: parcel·les 369 i 9011 del polígon 11; parcel·les 9020 i 9021 del polígon 10 del terme municipal de Biar (Alacant).  
Tensió nominal: 20 kV.  
Longitud: 200 m.  
Nre. de conductors i secció: 2 ternes de conductors HEPRZ1 3 × 240 mm² Al 12/20 kV.  
Formen part de la infraestructura d'evacuació de la planta el centre de seccionament i el ramal fins a connectar amb el tram 61225319 de la línia LAT 60, propietat de la companyia Eléctrica de Biar Distribución, SLU. No obstant això, després de l'execució de l'obra i l'emissió del corresponent certificat final d'obra, abans de l'autorització d'explotació, està prevista la cessió de l'esmentat centre de seccionament i la derivació a favor de la distribuïdora, companyia Eléctrica de Biar Distribución, SLU, de manera que esta part de la infraestructura d'evacuació estaria a nom de la distribuïdora en la realització de posada en marxa de la instal·lació.  
  
Pressupostos de les instal·lacions  
  
Pressupost global d'execució (€) 2.817.978,55  
Pressupost de desmantellament i restauració (€) 137.377,5  
  
  
Les autoritzacions referides s'atorguen condicionades al compliment de les determinacions que recullen els condicionats imposats per les diferents administracions i organismes, i que han acceptat els titulars d'esta autorització.  
La persona titular de l'autorització tindrà els drets, els deures i les obligacions que recull el títol IV de la Llei 24/2013, de 26 de desembre, del sector elèctric, i el desplegament reglamentari d'esta; en particular, els que establixen els articles 6 i 7 del Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus. En tot cas, la mercantil ha d'observar els preceptes, les mesures i les condicions que s'establisquen en la legislació aplicable en cada moment per a l'activitat de producció d'energia elèctrica.  
L'incompliment de les condicions i els requisits que establix esta autorització o la variació substancial dels pressupostos que han determinat que s'atorgue podran ocasionar que es revoque.  
D'acord amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjudici de les concessions, les autoritzacions, les llicències i els permisos, tant públics com privats, que hagen d'obtindre necessàriament els titulars, d'acord amb altres disposicions que resulten aplicables, i, especialment, les relatives a l'ordenació del territori i al medi ambient. En tot cas, esta autorització s'emet sense perjudici de tercers i no afecta els drets particulars.  
  
Les instal·lacions de producció d'energia elèctrica autoritzades hauran d'inscriure's en el Registre administratiu d'instal·lacions de producció d'energia elèctrica, amb una acreditació prèvia del compliment dels requisits i segons el procediment establit reglamentàriament.  
  
En l'annex II es reflectix la disposició de la planta, així com la infraestructura d'evacuació.  
Tercer. Autoritzacions administratives de construcció de les instal·lacions autoritzades en el punt segon  
Atorgar les autoritzacions administratives de construcció per a les instal·lacions descrites en el punt segon d'esta resolució, sobre la base dels projectes d'execució i els annexos que es detallen a continuació i consten en l'expedient instruït:  
- Projecte de planta solar fotovoltaica El Toll, de 3,5 MW, amb data 5 de maig de 2023, signat per la persona tècnica projectista i amb visat número 2023/2354 del Col·legi Oficial d'Enginyers Industrials de la Comunitat Valenciana, i declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), signada pel tècnic projectista, amb data 17 de novembre de 2023.  
- Projecte de centre de seccionament i línia subterrània MT per a planta solar fotovoltaica 3,5 MW El Toll, amb data 18 de març de 2022, signat per la persona tècnica projectista i amb visat número 2022/1475 del Col·legi Oficial d'Enginyers Industrials de la Comunitat Valenciana, i declaració responsable del compliment de la normativa que li és aplicable (art. 53.1.b de la Llei 24/2013, de 26 de desembre, del sector elèctric), signada pel tècnic projectista, amb data 11 de juliol de 2023.  
  
Els condicionats establits pels informes del Servei d'Infraestructura Verda i Paisatge i del Servei de Gestió Territorial es recullen el projecte refós rebut en este servei territorial amb data 5 de maig de 2023, juntament amb una declaració responsable de la persona tècnica competent projectista, de compliment de la normativa aplicable, d'acord l'article 53.1b de la Llei 24/2013, de 26 de desembre, del sector elèctric.  
  
Esta autorització habilita els titulars a construir estes instal·lacions, sempre que complisquen els requisits tècnics exigibles i d'acord amb les condicions següents:  
  
1. Les instal·lacions s'han d'executar segons el projecte o projectes presentats, els annexos, si és el cas, i d'acord amb els condicionats tècnics establits per les administracions públiques, els organismes i les empreses de servei públic o d'interés general afectats per les instal·lacions presents i que han sigut acceptats per la part sol·licitant. En cas que per a fer-ho siga necessari introduir modificacions en la instal·lació respecte de la documentació presentada, la persona titular d'esta autorització ha de sol·licitar a este òrgan l'autorització corresponent prèviament a l'execució, llevat que es tracte de modificacions no substancials.  
  
2. Les instal·lacions que s'executaran han de complir, en tot cas, el que establixen el Reial decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les instruccions tècniques complementàries ITC-LAT 01 a 09; el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les instruccions tècniques complementàries ITC-RAT 01 a 23, i el Reial decret 842/2002, de 2 d'agost, pel qual s'aproven el Reglament electrotècnic per a baixa tensió i les seues instruccions tècniques complementàries. Així mateix, el Reial decret 1432/2008, de 29 d'agost, pel qual s'establixen mesures per a la protecció de l'avifauna contra la col·lisió i l'electrocució en les línies elèctriques d'alta tensió.  
3. La central elèctrica objecte d'esta resolució, d'acord amb la potència instal·lada, haurà de complir les prescripcions tècniques i d'equipament que establix sobre esta qüestió l'article 7 del Reial decret 413/2014, de 6 de juny, i la resta de normativa de desplegament, sobre requisits de resposta davant de buits de tensió, adscripció a un centre de control de generació, telemesurament en temps real i la resta d'obligacions que establix la regulació del sector elèctric per al tipus d'instal·lacions en què estes s'enquadren.  
4. Pagament de l'Impost sobre Transmissions Patrimonials Oneroses i Actes Jurídics Documentats, davant de l'Agència Tributària Valenciana, en relació amb els contractes subscrits per a la disponibilitat dels terrenys, que hauran de presentar-se en este servei territorial en el termini d'un mes des de la notificació d'esta resolució.  
5. D'acord amb l'article 131 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, el període d'execució de les instal·lacions no serà superior a díhuit (18) mesos, el qual es comptarà des de l'endemà de la notificació de la present resolució. No obstant això, abans que finalitze, se'n podrà sol·licitar una ampliació concreta amb una sol·licitud motivada davant d'este òrgan, que s'haurà d'acompanyar a este efecte de la documentació justificativa de la demora i del cronograma de treballs previstos per al nou termini sol·licitat.  
Les pròrrogues de dates o ampliacions de terminis s'atorgaran quan estiguen degudament motivats tant els retards incorreguts, sempre que no siguen imputables a la persona titular de l'autorització, com les noves dates o terminis que se sol·liciten, i no es perjudique tercers.  
En cap cas podran atorgar-se pròrrogues o ampliacions de termini que vagen més enllà de les dates de caducitat dels permisos d'accés i de connexió a la xarxa, de les declaracions o els informes d'impacte ambiental per a l'inici de les obres o imposades per actes de selecció en els diferents procediments en concurrència competitiva que establix la regulació del sector elèctric.  
Tampoc caldrà atorgar-les quan la part peticionària pretenga demorar la presentació del projecte tècnic o l'execució i la posada en marxa d'este per no haver disposat o mantingut la capacitat financera exigida per a la realització, o l'entrada en funcionament de la instal·lació es considere que no ha d'ajornar-se per afectar la garantia de subministrament, les necessitats de les persones consumidores o el funcionament correcte del sistema elèctric.  
Tenint en compte que s'ha acreditat la disposició de manera efectiva de recursos econòmics i financers necessaris per a materialitzar el projecte d'execució mitjançant finançament amb fons propis, qualsevol canvi en relació amb la variació de la forma de finançament del projecte i/o els socis de la cooperativa que participen en el finançament de projecte s'haurà de comunicar a este òrgan substantiu en el termini màxim de deu dies des que es produïsca la variació, i en la comunicació haurà de constar que els nous socis s'han subrogat en les obligacions i els compromisos del titular anterior, ja que d'una altra manera no es complirà el que establix l'article 30.1 del Decret llei 14/2020, i això podrà ser causa de revocació de la resolució.  
La caducitat dels permisos d'accés i connexió a la xarxa suposarà la caducitat de les autoritzacions administratives previstes en la legislació del sector elèctric que s'hagen atorgat i la necessitat d'obtindre'n de noves per a les mateixes instal·lacions, sense perjudici que puguen convalidar-se certs tràmits, les quals només es podran tornar a atorgar després de l'obtenció dels nous permisos d'accés i connexió per part dels agents gestors i els titulars, respectivament, de les xarxes.  
  
Les autoritzacions administratives caducaran quan ho facen les habilitacions de qualsevol mena o denominació vinculades a l'ocupació del sòl o edificacions.  
En tot cas, s'ha de complir el termini establit per a acreditar l'obtenció de l'autorització d'explotació definitiva que recull l'article 1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
  
6. La persona titular d'esta resolució estarà obligada a comunicar pel registre electrònic i amb la diligència adequada les incidències dignes de menció que es produïsquen durant l'execució al Servei Territorial d'Indústria, Energia i Mines d'Alacant.  
7. La persona titular d'esta resolució haurà de complir els deures i les obligacions derivats de la legislació de prevenció de riscos laborals vigent durant la construcció.  
8. Sense perjudici del que preveu l'article 12.4 del Decret 88/2005, de 29 d'abril, el personal tècnic en la matèria adscrit a este servei territorial o a la direcció general amb competències en matèria d'energia podrà fer les comprovacions i les proves que considere necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
  
9. Una vegada finalitzades les obres de construcció de les instal·lacions, la persona titular, en el termini màxim de deu dies hàbils, ha de sol·licitar l'autorització d'explotació provisional per a proves segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i en els termes que establix l'article 12 del Decret 88/2005, de 29 d'abril.  
10. Amb esta sol·licitud s'han de presentar els certificats de direcció i final d'obra subscrits per una persona facultativa competent, que acrediten que s'adeqüen als reglaments tècnics en la matèria segons el que establix la normativa vigent per als projectes d'instal·lacions elèctriques i, igualment, respecte de la present autorització administrativa prèvia i de construcció. Quan els certificats de direcció i final d'obra esmentats no estiguen visats pel col·legi professional corresponent, s'acompanyaran de la declaració responsable oportuna, segons indica la Resolució de 22.10.2010, de la Direcció General d'Energia, publicada en el DOGV núm. 6389, de 03.11.2010.  
  
11. Igualment, s'ha d'adjuntar la documentació requerida segons la ITC-LAT 04 del Reial decret 223/2008, de 15 de febrer, pel qual s'aprova el Reglament sobre condicions tècniques i garanties de seguretat en línies elèctriques d'alta tensió; la ITC RAT-22 del Reial decret 337/2014, de 9 de maig, pel qual s'aprova el Reglament sobre condicions tècniques i garanties de seguretat en instal·lacions elèctriques d'alta tensió, i el Reial decret 842/2002, de 2 d'agost, pel qual s'aprova el Reglament electrotècnic per a baixa tensió i les seues instruccions tècniques complementàries.  
Així mateix, s'ha de presentar la cartografia de la instal·lació efectivament executada, georeferenciada al sistema oficial vigent i en un sistema de dades obertes compatible amb la cartografia de l'Institut Cartogràfic Valencià i segons el format establit per l'òrgan substantiu.  
Es justificarà documentalment que el projecte executat s'ajusta als condicionats imposats en esta resolució. Abans d'emetre l'informe previ a l'autorització d'explotació, el servei territorial sol·licitarà de les administracions i els organismes que els han emés la conformitat de l'obra executada respecte d'estos.  
Les persones titulars d'esta autorització podran sol·licitar l'autorització d'explotació per fases. Per a fer-ho, en la sol·licitud caldrà justificar este fet, delimitar els elements del projecte original dels quals se sol·licita la posada en servei i presentar el certificat d'obra parcial corresponent a esta fase, juntament amb la documentació tècnica corresponent, per a la qual cosa és igualment aplicable el que indica el paràgraf anterior.  
12. La persona titular té l'obligació de constituir una garantia econòmica per a complir l'obligació de desmantellament de la instal·lació i la restauració dels terrenys i el seu entorn, per un import de 358.605,89 € (tres-cents cinquanta-huit mil sis-cents cinc euros i huitanta-nou cèntims), i n'haurà d'acreditar la constitució corresponent (aportant la carta de pagament corresponent) amb la sol·licitud d'autorització d'explotació provisional de la instal·lació, requisit indispensable per a poder atorgar-la.  
La garantia haurà de depositar-se en l'Agència Tributària Valenciana, amb l'òrgan competent en matèria d'energia que atorga l'autorització com a beneficiari, i hi hauran de constar les dades de la instal·lació (nom de la instal·lació, potència instal·lada, municipis on se situen els grups generadors) i que es deposita per a complir l'obligació de desmantellament de la instal·lació i restauració dels terrenys i l'entorn.  
  
Esta garantia es cancel·larà quan la persona titular de la instal·lació acredite el compliment de les obligacions a les quals està afecta.  
  
13. L'autorització d'explotació provisional no podrà concedir-se si la totalitat de les instal·lacions d'evacuació, incloent-hi les compartides, així com les instal·lacions de connexió a la xarxa de transport, no estan finalitzades i amb autorització d'explotació, de manera que l'entrada en servei de la central elèctrica puga ser efectiva.  
14. Una vegada obtinguda l'autorització d'explotació provisional, la persona titular ha de sol·licitar la inscripció prèvia en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent, segons l'article 39 del Reial decret 413/2014, de 6 de juny. Es tindrà en compte el que determina l'article 41 quant a la caducitat i la cancel·lació d'esta inscripció.  
D'acord amb el que indica article 39.6 de l'esmentat Reial decret 413/2014, la inscripció de la instal·lació en el Registre d'instal·lacions de producció d'energia elèctrica amb caràcter previ permetrà el funcionament en proves d'esta.  
15. Finalitzades les proves de les instal·lacions amb resultat favorable, la persona titular, en el termini màxim de deu dies hàbils, ha de sol·licitar l'autorització d'explotació definitiva, segons el Reial decret 413/2014, de 6 de juny, pel qual es regula l'activitat de producció d'energia elèctrica a partir de fonts d'energia renovables, cogeneració i residus, i segons el Decret 88/2005, de 29 d'abril. S'hi han d'adjuntar els certificats pertinents segons el que s'ha indicat en els punts anteriors.  
16. Una vegada obtinguda l'autorització d'explotació definitiva, la persona titular sol·licitarà la inscripció definitiva en el Registre administratiu d'instal·lacions de producció d'energia elèctrica, per a la qual cosa ha de presentar la documentació pertinent, segons l'article 40 del Reial decret 413/2014, de 6 de juny. No sol·licitar les autoritzacions d'explotació dins del termini podrà suposar la caducitat de les autoritzacions concedides.  
17. S'advertix que si en el transcurs de l'execució del projecte i per a la connexió de la infraestructura d'evacuació de la planta solar fotovoltaica a una infraestructura titularitat i en servei propietat d'Eléctrica de Biar Distribución, SLU, és necessari tramitar una modificació de les instal·lacions de la xarxa de distribució, haurà d'iniciar-se el corresponent expedient administratiu i serà l'empresa distribuïdora la que haurà de presentar la sol·licitud corresponent com a titular de la instal·lació.  
  
18. La persona titular d'instal·lació té l'obligació de desmantellar la instal·lació i restituir els terrenys i l'entorn afectat una vegada caducades les autoritzacions o pel tancament definitiu de la instal·lació. Ha d'obtindre l'autorització de tancament definitiu de la instal·lació, segons el que indica l'article 53.5 de la Llei 24/2013, de 26 de desembre, del sector elèctric, així com per al tancament temporal.  
19. La transmissió o el canvi de titularitat, les modificacions substancials de la instal·lació i el tancament temporal o definitiu de la instal·lació autoritzada per la resolució actual requerixen una autorització administrativa prèvia, d'acord amb el que recull el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat. Així mateix, no podran transmetre's les autoritzacions concedides mentre la central no es trobe completament executada i haja obtingut l'autorització d'explotació.  
20. Tal com s'indica en l'article 38 del Decret llei 14/2020, la concessió de la llicència urbanística municipal obligarà la persona titular o propietària de la instal·lació, sense perjudici de l'exacció dels tributs que corresponga legalment per la prestació del servei municipal o per l'execució de construccions, instal·lacions i obres, a pagar el corresponent cànon d'ús i aprofitament en sòl no urbanitzable i a complir la resta de compromisos assumits i determinats en la llicència corresponent.  
   
El respectiu cànon d'ús i aprofitament l'establirà l'Ajuntament en la llicència corresponent, per una quantia equivalent al 2 % dels costos estimats de les obres d'edificació i de les obres necessàries per a implantar la instal·lació (el pressupost d'execució material del total de la instal·lació ascendix a 2.817.978,55 € —dos milions huit-cents dèsset mil nou-cents setanta-huit euros i cinquanta-cinc cèntims—). El cànon es pagarà d'una sola vegada en ocasió de l'atorgament de la llicència urbanística. L'ajuntament podrà acordar, a sol·licitud de la part interessada, el fraccionament o l'ajornament del pagament, sempre dins del termini de vigència concedit. L'atorgament d'una pròrroga del termini no comportarà un cànon urbanístic nou.  
  
L'ajuntament podrà acordar la reducció de fins a un 50 % quan la instal·lació siga susceptible de crear ocupació de manera significativa en relació amb l'ocupació local. L'impagament donarà lloc a la caducitat de la llicència urbanística. La percepció del cànon correspon als municipis i les quantitats ingressades per este concepte s'integraran en el patrimoni municipal del sòl.  
21. Segons el que establix l'article 26 del Reial decret 1183/2020, de 29 de desembre, d'accés i connexió a les xarxes de transport i distribució d'energia elèctrica, els permisos d'accés i de connexió d'instal·lacions construïdes i en servei caducaran quan, per causes imputables a la persona titular de la instal·lació diferents del tancament temporal, finalitze l'abocament d'energia a la xarxa per un període superior a tres anys.  
  
  
  
Quart. Aprovació del pla de desmantellament de la instal·lació autoritzada i de restauració del terreny i l'entorn afectat.  
Aprovar el pla de desmantellament i de restauració del terreny i l'entorn afectat referit a la instal·lació descrita en l'apartat segon, el pressupost del qual ascendix a 137.377,50 € (cent trenta-set mil tres-cents setanta-set euros i cinquanta cèntims) i amb l'abast següent, en atenció a l'informe favorable emés pel Servei d'Infraestructura Verda i Paisatge amb data 13 de març de 2023:  
Desmantellament de la instal·lació fotovoltaica  
L'objectiu de les operacions de desmantellament d'una planta solar fotovoltaica una vegada ha conclòs la seua vida útil serà restaurar els terrenys a les condicions anteriors a la construcció del parc, i minimitzar així l'afecció al medi ambient i recuperar el valor ecològic de la zona afectada.  
La instal·lació té una vida útil mínima de 25-30 anys, i pot arribar a una vida real de més de 40 anys. Es preveu que la instal·lació funcione amb els mateixos panells i inversors durant els 25 primers anys, i quan arribe eixe moment es revisarà la idoneïtat dels elements instal·lats i se'n valorarà el reemplaçament si resulta necessari.  
En qualsevol cas, en el moment de finalitzar l'explotació de la planta serà obligatori desmantellar la instal·lació i recuperar l'aspecte inicial del terreny. Es desmuntaran tots els elements i els aparells constituents, de manera que no es generen residus perillosos, i si es generen, s'han de tractar com a tals i, per tant, cal desfer-se'n sobre la base de la legislació vigent.  
Fonamentalment, es tractarà de portar cadascun dels tipus de residus o deixalles al lloc que li corresponga legalment, siga de manera directa o bé a través d'un gestor autoritzat per a la recollida de deixalles i residus, tant perillosos com no perillosos.  
A continuació, es definixen les diferents parts per al desmantellament de la instal·lació, una vegada finalitze la vida útil d'esta. El termini per a desmantellar la instal·lació serà de sis mesos des de la finalització de l'activitat.  
1. Desmantellament del generador i estructures  
a. Mòduls fotovoltaics  
El desmuntatge dels mòduls seguirà l'ordre invers al del muntatge. Es depositaran en contenidors adequats per a ser transportats posteriorment a la planta de tractament per una empresa especialitzada en el reciclatge d'estos elements.  
b. Estructures suport  
Amb l'ajuda de grues similars a les del muntatge, es desmuntaran els perfils de les estructures i els clavaments s'extrauran del terreny. El material obtingut del desmuntatge de l'estructura serà processat per una empresa especialitzada en el seu reciclatge, on es traslladarà en camions.  
c. Inversors, transformadors i aparellatge MT  
Després de desconnectar-ne el cablejat, es retirarà i es traslladarà fins a la planta de reciclatge mitjançant una empresa especialitzada en esta gestió. En el cas de la línia d'alimentació a la instal·lació, es realitzarà un entroncament entrada/eixida en el vial més pròxim.  
2. Desmantellament edificis i fonamentació  
Una vegada buits els edificis, es derrocaran i es traslladaran tots els enderrocs generats a un abocador controlat.  
Es reblirà la cavitat resultant amb material inert i es recobrirà la llosa amb la terra vegetal per a això.  
3. Desmantellament de vials d'accés  
No es preveu construir vials d'accés, ja que la instal·lació compta amb un vial transitable en la proximitat, de manera que l'impacte sobre l'entorn és el mínim possible. Així i tot, s'ha tingut en compte que una vegada finalitze el desmantellament de la instal·lació es restauren i es revegeten els vials produïts pel tràfec de vehicles de manteniment de la planta, d'acord amb el Pla de restauració vegetal i paisatgística.  
  
És per això que les tasques de desmantellament d'estos vials consistiran a aplicar una capa superficial de terra vegetal, per a permetre un millor arrelament vegetal amb espècies pròpies autòctones de la zona.  
  
4. Desmantellament de tancat perimetral, portes d'accés i sistema de vigilància  
La tanca perimetral de la planta es retirarà amb mitjans mecànics i es reblirà la rasa amb material inert. Les portes d'accés a la planta es retiraran amb mitjans mecànics i es desmuntaran manualment per a facilitar les labors de transport. Finalment, es desmuntaran els bàculs suport del sistema de vigilància perimetral amb mitjans mecànics.  
  
Es depositaran en contenidors adequats per a ser transportats posteriorment a la planta de tractament per una empresa especialitzada en el reciclatge d'estos elements.  
5. Desmantellament de la xarxa elèctrica  
Per a desmantellar la xarxa subterrània es duran a terme els treballs següents:  
- Recuperació i transport a un gestor autoritzat dels diferents tipus de cable conductor.  
- Recuperació i transport a un gestor autoritzat dels tubs de protecció dels diferents trams.  
- Rebliment de la cavitat resultant amb material estèril.  
- Recobriment de la superfície amb terra vegetal.  
6. Gestió de residus i restauració paisatgística  
a. Gestió de residus i restauració paisatgística  
Els residus produïts durant el desmantellament de la instal·lació es classifiquen com a:  
i. Residus assimilables a urbans  
Generats en habitatges, comerços, oficines o serveis que tenen una classificació de no perillosos i que per la seua naturalesa puguen assimilar-se als produïts en els llocs anteriors (fem orgànic, paper, cartó, plàstics i envasos que no tinguen consideració de substàncies perilloses, tòxiques o nocives).  
ii. Residus inerts  
Són sòlids o pastosos que, una vegada a l'abocador, no patixen modificacions en l'estat físic, químic o biològic i no es consideren tòxics o perillosos (enderrocs d'obra…).  
Els residus inerts es transportaran a l'abocador autoritzat més pròxim, excepte els que puguen vendre's per a reutilitzar-los posteriorment.  
  
iii. Residus tòxics i perillosos  
Són els que estan compostos per substàncies que per la seua concentració podrien presentar riscos per a la salut.  
No es preveuen residus tòxics o perillosos en este projecte.  
b. Caracterització de la zona a restaurar  
Es distingixen com a zones a restaurar les rases i els vials d'accés provocats pel tràfec de vehicles. No es restituiran en les estructures inertes que queden a més d'un metre de profunditat.  
  
c. Disseny de la revegetació  
Es tindrà en compte la naturalitat de les espècies introduïdes i la seua distribució espacial, segons l'existent en el marc més pròxim, amb la finalitat d'aconseguir la màxima adaptació i desenvolupament d'estes espècies i la reducció i el control de l'erosió.  
S'ha d'intentar restituir la mateixa vegetació que hi havia anteriorment sobre les superfícies que queden lliures, una vegada desmantellada la instal·lació.  
S'intentarà que en un període breu de temps s'aconseguisquen les mateixes condicions que tindria en cas que no s'haguera interferit en el desenvolupament normal.  
L'efecte de la vegetació triada serà positiu, des del punt de vista mediambiental, si no afecta negativament la resta de comunitats biòtiques de la zona i les singularitats que hi puguen ser presents.  
  
d. Pla de restauració  
Després de desmuntar els components de la planta, es restaurarà la parcel·la on estava emplaçada.  
i. Remodelació del terreny: es rebliran buits i s'eliminaran angles amb terreny vegetal.  
ii. Descompactació del terreny: amb la descompactació es pretén que els sòls recuperen una densitat equivalent a la que tenen capes similars en sòls no pertorbats, de manera que el medi que trobe la vegetació per a desenvolupar-se siga l'adequat. Es realitzarà un procés d'escarificació del sòl amb els mitjans i la maquinària adequats.  
  
iii. Si és el cas, aportació de terra vegetal: procedent dels monticles creats en la fase de construcció. Una vegada remodelat i descompactat el terreny, s'hi aportarà la terra apilada i s'estendrà. La terra vegetal apilada s'estendrà en les zones desproveïdes durant la fase d'obra.  
iv. Desempedregament del terreny: s'eliminarà la pedregositat superficial del terreny. Les pedres recollides es depositaran en muntons, i posteriorment es traslladaran a pedreres o abocadors pròxims.  
v. Plantació de plantes i herbacis autòctons. Amb la finalitat d'assegurar una adequada integració paisatgística i natural del terreny una vegada desmantellada la instal·lació de generació, es prepararà el terreny per a plantar-hi exemplars vegetals autòctons de la zona.  
La persona titular constituirà la garantia econòmica que es detalla en l'autorització de construcció prèviament a la sol·licitud d'autorització d'explotació provisional, segons el que indica el Decret llei 14/2020.  
  
Quint. Publicacions, notificacions i comunicacions que es faran d'esta resolució  
Ordenar, de conformitat amb el que disposa l'article 31 del Decret llei 14/2020:  
- La publicació d'esta resolució en el Diari Oficial de la Generalitat Valenciana i en el Butlletí Oficial de la Província d'Alacant, i es fa constar que la publicació es farà igualment als efectes que determina l'article 44 de la Llei 39/2015, d'1 d'octubre, del procediment administratiu comú de les administracions públiques, de notificació d'esta resolució a les persones titulars desconegudes o amb domicili ignorat o a les que s'ha intentat notificar, però no s'ha pogut aconseguir.  
  
- La publicació en el lloc d'internet de la Conselleria d'Economia Sostenible, Sectors Productius, Comerç i Treball, en l'apartat d'Energia (https://cindi.gva.es/va/web/energia/alacant-er, en valencià, i https://cindi.gva.es/es/web/energia/alacant-er, en castellà).  
- La notificació/comunicació de la present resolució a la persona titular i a totes les administracions públiques o organismes i empreses de serveis públics o serveis d'interés general que han intervingut, o han hagut d'intervindre, en el procediment d'autorització; les que han emés, o hagueren d'emetre, un condicionat tècnic al projecte d'execució, a les persones titulars de béns i drets afectats i a la resta de parts interessades en l'expedient.  
Les autoritzacions concedides es traslladaran a l'Institut Cartogràfic Valencià per a la incorporació de les dades territorials, urbanístiques, mediambientals i energètiques més representatives de la instal·lació a la cartografia pública de la Comunitat Valenciana.  
D'acord amb el segon paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjudici de les concessions, les autoritzacions, les llicències i els permisos, tant públics com privats, que haja d'obtindre el sol·licitant per a executar i posar en marxa la instal·lació a què es referix la resolució actual, d'acord amb altres disposicions que resulten aplicables i, especialment, les relatives a l'ordenació del territori i al medi ambient. En tot cas, esta autorització s'emet sense perjudici de tercers i no afecta els drets particulars.  
  
Serà causa de revocació d'esta resolució, amb tràmit previ del procediment oportú, l'incompliment o la inobservança de les condicions que s'hi expressen, la variació substancial de les característiques descrites en la documentació presentada o l'incompliment o el no manteniment dels pressupostos o els requisits essencials o indispensables, legals o reglamentaris, que s'han tingut en compte per a l'atorgament, així com qualsevol altra causa que ho justifique degudament i motivadament. En particular, la caducitat dels permisos d'accés i connexió suposarà la ineficàcia de les autoritzacions que s'atorguen en esta resolució.  
  
Contra esta resolució, que no posa fi a la via administrativa, es pot interposar un recurs d'alçada davant de la Direcció General d'Energia i Mines en el termini d'un mes, comptat a partir de l'endemà del dia en què tinga lloc la notificació de la present, de conformitat amb el que disposen els articles 121 i 122 de la Llei 39/2015, d'1 d'octubre, del règim jurídic de les administracions públiques i del procediment administratiu comú.  
  
Alacant, 23 de novembre de 2023. La cap del Servei Territorial d'Indústria, Energia i Mines d'Alacant: Rosa María Aragonés Pomares.